Diari Oficial de la Generalitat Valenciana


Sumari del DOGV 785, del 16-03-1988 (1988/810745)

ACORD de 7 de març de 1988, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana de Benissa (Alacant).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   785

Data del DOGV
:   16-03-1988

Secció del DOGV
:   ALTRES DISPOSICIONS

Número del document
:   1988/810745


Data del document
:   07-03-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 7 de març de 1988, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana de Benissa (Alacant).  
El Consell de la Generalitat Valenciana, en la seua reunió del dia 7 de març de 1988, adoptà l'Acord següent:  
Vist el Projecte de Modificació del Pla General d'Ordenació Urbana de Benissa, consistent en la redistribució d'equipaments en la Partida de la Costa.  
Vist que l'Ajuntament de Benissa va tramitar aquest Projecte atorgant-li l'aprovació inicial per unanimitat en la sessió plenària celebrada en data 7 de juliol de 1986 i, després d'un període d'informació pública per un termini d'un mes, durant el qual no va ser presentada cap al·legació, li va atorgar l'aprovació provisional, també per unanimitat, en sessió plenària d?1 d'octubre de 1986.  
Vist que elevat l?expedient a la Comissió Provincial d'Urbanisme d'Alicante, aquesta va emetre informe favorable en sessió de 27 de novembre de 1986, si bé el representant del Ministeri d'Obres Públiques i Urbanisme va puntualitzar que entre els documents aportats no figurava l?informe del Servei de Costes d'Alicante de l?esmentat Ministeri.  
Vist que la finalitat de la present modificació és la permuta de l?ús urbanístic de dues parcel·les de 500 m2 cada una, situades totes dues en la Partida de la Costa del Municipi de Benissa, en terrenys classificats com a urbans, i qualificades actualment com a «equipament de caràcter assistencial, sanitari i altres, d'ús públic», la primera, situada al carrer de Valle Inclán, al costat d'una altra parcel·la de la mateixa qualificació i d'una superfície de 2.003 M2 i com a «zona verda»; la segona, situada en la confluència dels carrers d?Ausiàs March i de Valle Inclán, de tal manera que d'ara endavant cada una d'aquestes tinga la qualificació de l?altra.  
Atés que la finalitat de la present modificació, que és la més racional ubicació de dos equipaments que pretenen instal·lar-se, la Casa Quarter de la Guàrdia Civil i un Centre Sanitari de caràcter comarcal, se n'estima convenient i suficientment justificadora, ja que és obvi que pel seu caràcter tots dos equipaments hagen d'estar separats entre sí.  
Atés que la modificació no suposa una disminució de la superfície destinada a zones verdes, que es manté constant.  
Atés que fins ara s'ha seguit el procediment que estableixen els articles 40 i 41, en relació amb el 49 de la Llei del Sòl, així com el 50 d'aquesta Llei, ja que, malgrat l?observació formulada pel representant del Ministeri d?Obres Públiques i Urbanisme, l?expedient no requereix informe de la Jefatura de Costes del Ministeri d'Obres Públiques i Urbanisme, per estar l?àrea afectada en el nucli urbà de Benissa, a 4 km de la costa, no obstant la denominació de la Partida en qüestió  
Atès que el Conseller d'Obres Públiques, Urbanisme i Transports va emetre informe favorable en data 9 de gener de 1987.  
Atès que el Consell d'Estat va emetre informe favorable en data 4 de febrer de 1988.  
Vists els preceptes legals susdits, la Llei de Procediment Administratiu i altres de pertinent i general aplicació, a proposta del Conseller d'Obres Públiques, Urbanisme i Transports, s'acorda:  
Aprovar definitivament el Projecte de Modificació del Pla General d'Ordenació Urbana de Benissa.»  
Contra l?Acord transcrit, que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 7 de març de 1988.  
El Conseller Secretari del Govern Valencià,   
JOAQUIM AZAGRA ROS